3. ลักษณะการประกอบธุรกิจ

บริษัท ไรมอน แลนด์ จำกัด (มหาชน) ประกอบธุรกิจด้านการพัฒนาอสังหาริมทรัพย์
โดยลักษณะการดำเนินงาน ดังนี้

1.  การพัฒนาอสังหาริมทรัพย์เพื่อขาย (ซึ่งรวมถึงการเข้าซื้อหรือร่วมลงทุนในบริษัทอื่น) ได้แก่
    อาคารชุดพักอาศัย การจัดสรรที่ดินเปล่า บ้านเดี่ยว ทาวน์เฮ้าส์ และอาคารสำนักงาน
    ตลอดจนอาคารพาณิชย์ และการรับจ้างสร้างบ้านบนที่ดินของลูกค้า

2.  การพัฒนาอสังหาริมทรัพย์เพื่อให้เช่า

3.  การให้บริการบริหารโครงการให้กับผู้ร่วมทุน และ/หรือ นักลงทุน

ทั้งนี้ บริษัทฯ มีนโยบายในการพัฒนาโครงการคอนโดมิเนียม
ในเขตใจกลางกรุงเทพมหานครและสถานที่พักผ่อนตากอากาศต่างๆ ในประเทศไทย เป็นหลัก
โดยให้ความสำคัญในเรื่องต่างๆ ดังต่อไปนี้

1.  เน้นในเรื่องของทำเลที่ตั้งของโครงการ ซึ่งจะต้องเป็นทำเลที่ดี อยู่ในบริเวณศูนย์กลางธุรกิจ
    และเมืองตากอากาศ มีการคมนาคมสะดวก

2.  เน้นด้านการออกแบบ ด้านสถาปัตยกรรม เพื่อประโยชน์ในการใช้สอยและความสวยงาม

3.  เน้นคุณภาพของโครงการในทุกๆ ด้าน เช่น การเฟ้นหาวัสดุที่เหมาะสมสำหรับแต่ละโครงการ
    และเน้นคุณภาพที่ได้มาตรฐานในการก่อสร้าง
    รวมถึงการบริหารและการจัดการโครงการหลังจากที่ส่งมอบให้ลูกค้าแล้ว
    และการบริหารด้านความปลอดภัยในโครงการ

4.  ให้ความสำคัญด้านสิ่งแวดล้อม และความสวยงามตามธรรมชาติ

5.  กำหนดราคาขายอย่างสมเหตุสมผลและไม่สูงจนเกินไป สร้างความเชื่อมั่นในสินค้าของบริษัทฯ
    ต่อลูกค้า เพื่อก่อให้เกิดผลประโยชน์ตอบแทนสูงสุดแก่บริษัทฯ และผู้ถือหุ้น

นอกจากนี้ บริษัทฯ
ยังได้พยายามที่จะเสริมสร้างความรู้ความเข้าใจเกี่ยวกับตลาดผู้บริโภคทั้งในประเทศไทยและต่างประเทศ
และวางนโยบายที่มุ่งเน้นความสัมพันธ์ในเชิงธุรกิจกับลูกค้า นักลงทุน และหุ้นส่วนทางธุรกิจต่างๆ
โดยมีจุดมุ่งหมายในการเป็นผู้นำด้านการพัฒนาอสังหาริมทรัพย์ในประเทศไทย

1.  ความเป็นมา

-   บริษัทฯ จดทะเบียนเป็นบริษัทจำกัดครั้งแรกในนาม “บริษัท ปิอาซ่าการ์เม้น จำกัด” เมื่อปี
    2530 โดยมีวัตถุประสงค์เริ่มแรกเพื่อทำการผลิตและจำหน่ายเสื้อผ้าสำเร็จรูป
    แต่ยังไม่ได้เริ่มดำเนินการ ผู้เริ่มก่อตั้งบริษัทฯ
    ได้เสนอให้เปลี่ยนแปลงวัตถุประสงค์ของการจัดตั้งบริษัทฯ ใหม่เป็นเพื่อการลงทุน
    และพัฒนาอสังหาริมทรัพย์เพื่อให้เช่าและจำหน่าย

-   ต่อมาได้จดทะเบียนเปลี่ยนชื่อเป็น “บริษัท ไรมอน พร็อพเพอร์ตี้ ดีเวลลอปเม้นท์ จำกัด”
    หลังจากประสบความสำเร็จในการก่อสร้างและขายโครงการอาคารพาณิชย์
    จึงได้จดทะเบียนเปลี่ยนชื่ออีกครั้งเป็น “บริษัท ไรมอน แลนด์ จำกัด” ในปี 2533

-   บริษัทฯ ได้เข้าลงทุนในโครงการพัฒนาอสังหาริมทรัพย์ต่างๆ
    และได้เข้าร่วมลงทุนในบริษัทหลายแห่งเพื่อเป็นเจ้าของที่ดินที่มีศักยภาพ
    และเพื่อการขยายธุรกิจ จนกระทั่งในปี 2536 บริษัทฯ ได้แปลงสภาพเป็นบริษัท “มหาชน”
    และเสนอขายหุ้นสามัญเพิ่มทุนต่อประชาชนทั่วไปจำนวน 5,500,000 หุ้น ในราคาหุ้นละ 54
    บาท (มูลค่าที่ตราไว้หุ้นละ 10 บาท) และได้รับอนุญาตจากตลาดหลักทรัพย์แห่งประเทศไทย
    ให้เป็นบริษัทจดทะเบียนในตลาดหลักทรัพย์แห่งประเทศไทย
    โดยได้รับอนุญาตให้นำหุ้นของบริษัทฯ เข้าทำการซื้อขายในตลาดหลักทรัพย์แห่งประเทศไทย

-   ในปี 2543 - 2546 บริษัทฯ ได้เข้าสู่กระบวนการฟื้นฟูกิจการภายใต้พระราชบัญญัติล้มละลาย
    โดยศาลได้มีคำสั่งฟื้นฟูกิจการเมื่อวันที่ 6 ตุลาคม 2543 และบริษัทฯ
    ได้ดำเนินการตามแผนฟื้นฟูกิจการจนเสร็จสมบูรณ์
    ซึ่งศาลล้มละลายกลางได้มีคำสั่งยกเลิกการฟื้นฟูกิจการเมื่อวันที่ 4 สิงหาคม 2546

    -   ทั้งนี้ แผนฟื้นฟูกิจการของบริษัทฯ ประกอบด้วย การลดทุน
        การเพิ่มทุนเพื่อการแปลงหนี้เป็นทุนและเพื่อเสนอขายแก่นักลงทุนใหม่
        (โดยมีกลุ่มนักลงทุนใหม่นำโดย บริษัทหลักทรัพย์ ซีมิโก้ จำกัด (มหาชน)
        ซึ่งเข้าซื้อหุ้นเพิ่มทุนตามแผนฟื้นฟูกิจการ และกลายเป็นผู้ถือหุ้นรายใหญ่รายใหม่ของ
        บริษัทฯ) นอกจากนี้
        แผนฟื้นฟูกิจการได้กำหนดให้มีการแตกหุ้นสามัญจากมูลค่าที่ตราไว้หุ้นละ 10 บาท
        เป็นมูลค่าที่ตราไว้หุ้นละ 5 บาท และออกใบสำคัญแสดงสิทธิจำนวนทั้งสิ้น 299,904,000
        หน่วย ให้แก่ผู้ถือหุ้นเดิมและนักลงทุนใหม่ที่จองซื้อหุ้นสามัญเพิ่มทุน
        รวมทั้งการโอนสินทรัพย์อันเป็นหลักประกันเพื่อชำระหนี้ให้แก่เจ้าหนี้มีประกัน

-   เดือนพฤศจิกายน 2546 บริษัทฯ
    ได้ดำเนินการตามแผนฟื้นฟูกิจการโดยการออกและเสนอขายหุ้นสามัญ จำนวน 29,990,400
    หุ้น มูลค่าที่ตราไว้หุ้นละ 5 บาท ให้แก่นักลงทุนที่มีลักษณะเฉพาะเจาะจง และ/หรือ
    นักลงทุนประเภทสถาบัน ในราคาเสนอขายหุ้นละ 7 บาท
    และได้ดำเนินการแตกหุ้นสามัญจากมูลค่าที่ตราไว้หุ้นละ 5 บาท เป็นมูลค่าที่ตราไว้หุ้นละ 1
    บาท พร้อมทั้งได้ดำเนินการแตกใบสำคัญแสดงสิทธิจาก 1 หน่วยเดิม เป็น 5 หน่วยใหม่

-   เดือนพฤษภาคม 2547 บริษัทฯ ได้ออกและเสนอขายหุ้นสามัญ จำนวน 224,930,555 หุ้น
    มูลค่าที่ตราไว้หุ้นละ 1 บาท ให้แก่ผู้ถือหุ้นเดิมในอัตราส่วน 4 หุ้นสามัญเดิม ต่อ 1
    หุ้นสามัญเพิ่มทุน ในราคาเสนอขายหุ้นละ 1 บาท
    โดยหุ้นที่เหลือจากการจองซื้อของผู้ถือหุ้นเดิมได้เสนอขายให้แก่นักลงทุนที่มีลักษณะเฉพาะเจาะจง
    และ/หรือ นักลงทุนประเภทสถาบัน ในราคาเสนอขายหุ้นละ 1 บาท ในเดือนกรกฏาคม 2547

-   เมื่อวันที่ 20 สิงหาคม 2547 ตลาดหลักทรัพย์แห่งประเทศไทย
    ได้อนุญาตให้หลักทรัพย์ของบริษัทฯ กลับเข้าทำการซื้อขายในหมวดอุตสาหกรรมปกติ

-   ในวันที่ 29 เมษายน 2548
    ที่ประชุมใหญ่สามัญผู้ถือหุ้นมีมติอนุมัติการเพิ่มทุนจดทะเบียนของบริษัทฯ
    จากทุนจดทะเบียนเดิมจำนวน 2,752,640,955 บาท เป็นทุนจดทะเบียนใหม่จำนวน
    2,977,571,568 บาท โดยการออกหุ้นสามัญเพิ่มทุนจำนวน 224,930,613 หุ้น
    มูลค่าหุ้นที่ตราไว้หุ้นละ 1 บาท
    โดยหุ้นสามัญเพิ่มทุนดังกล่าวได้ถูกจัดสรรให้แก่ผู้ถือหุ้นเดิมของบริษัทฯ ในอัตราส่วน 5 หุ้นเดิม
    ต่อ 1 หุ้นใหม่ ในราคาเสนอขายหุ้นละ 1 บาท ทั้งนี้
    ผู้ถือหุ้นที่มีรายชื่ออยู่ในสมุดทะเบียนผู้ถือหุ้น ณ วันที่ 13 พฤษภาคม 2548
    เป็นผู้มีสิทธิได้รับการจัดสรรหุ้นสามัญเพิ่มทุนดังกล่าวในเดือนมิถุนายน 2548 ซึ่งบริษัทฯ
    ได้จดทะเบียนเพิ่มทุนจากการออกและเสนอขายหุ้นเพิ่มทุนดังกล่าวต่อกระทรวงพาณิชย์ เมื่อวันที่
    16 มิถุนายน 2548

-   ในวันที่ 12 ตุลาคม 2548 บริษัทฯ
    ได้ใช้สิทธิเรียกให้ผู้ถือใบสำคัญแสดงสิทธิใช้สิทธิตามใบสำคัญแสดงสิทธิก่อนกำหนด ครั้งที่ 1
    เป็นจำนวน 374,801,596 หน่วย โดยกำหนดวันใช้สิทธิในเดือนกุมภาพันธ์ 2549 ซึ่งบริษัทฯ
    ได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญ (RAIMON-W) จำนวน
    378,832,048 หุ้น ในราคาใช้สิทธิหุ้นละ 0.963 บาท รวมเป็นเงิน 364,815,276 บาท
    บริษัทฯ ได้จดทะเบียนเพิ่มทุนของบริษัทฯ กับกระทรวงพาณิชย์ เป็นทุนที่ชำระแล้วจำนวน
    1,728,415,726 บาท เมื่อวันที่ 2 มีนาคม 2549
    และมีใบสำคัญแสดงสิทธิที่ไม่ได้ถูกนำมาใช้สิทธิและถูกยกเลิกในครั้งนี้ 10,083,930 หน่วย

-   วันที่ 28 พฤศจิกายน 2548 บริษัทฯ
    ได้ใช้สิทธิเรียกให้ผู้ถือใบสำคัญแสดงสิทธิใช้สิทธิตามใบสำคัญแสดงสิทธิก่อนกำหนดเป็นครั้งที่ 2
    สำหรับใบสำคัญแสดงสิทธิจำนวน 374,801,595 หน่วย โดยกำหนดวันใช้สิทธิในเดือนเมษายน
    2549 ซึ่งบริษัทฯ ได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญ
    (RAIMON-W) จำนวน 374,260,907 หุ้น ในราคาใช้สิทธิหุ้นละ 0.963 บาท รวมเป็นเงิน
    360,413,268 บาท บริษัทฯ ได้จดทะเบียนเพิ่มทุนของบริษัทฯ กับกระทรวงพาณิชย์
    เป็นทุนที่ชำระแล้วจำนวน 2,102,676,633 บาท เมื่อวันที่ 4 พฤษภาคม 2549
    และมีใบสำคัญแสดงสิทธิที่ไม่ได้ถูกนำมาใช้สิทธิและถูกยกเลิกในครั้งนี้ 14,484,765 หน่วย

-   ในวันที่ 31 กรกฎาคม 2549 บริษัทฯ
    ได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญที่ได้ออกและเสนอขายให้แก่กรรมการและพนักงานบริษัทฯ
    (RAIMON-W2) จำนวน 5,690,566 หุ้น ในราคาใช้สิทธิหุ้นละ 1.228 บาท รวมเป็นเงิน
    6,988,015 บาท บริษัทฯ ได้จดทะเบียนเพิ่มทุนของบริษัทฯ กับกระทรวงพาณิชย์
    เป็นทุนที่ชำระแล้วจำนวน 2,108,367,199 บาท เมื่อวันที่ 4 สิงหาคม 2549

-   ในวันที่ 29 กันยายน 2549 บริษัทฯ
    ได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญ (RAIMON-W) จำนวน
    3,672 หุ้น ในราคาใช้สิทธิหุ้นละ 0.963 บาท รวมเป็นเงิน 3,536 บาท โดยบริษัทฯ
    ได้จดทะเบียนเพิ่มทุนของบริษัทฯ กับกระทรวงพาณิชย์ เป็นทุนชำระแล้วจำนวน
    2,108,370,871 บาท เมื่อวันที่ 5 ตุลาคม 2549

-   ในวันที่ 28 ธันวาคม 2549 บริษัทได้รับแจ้งจากนายโอเล่ย์ ไทเก้น และนายโฟรเด้ ไทเก้น
    ซึ่งเป็นผู้ถือหุ้นรายใหญ่ของบริษัท เกี่ยวกับการเปลี่ยนแปลงถือหุ้น โดยนายโอเล่ย์ ไทเก้น
    ได้ขายหุ้นทื่ถืออยู่ทั้งหมดในบริษัทจำนวน 422,644,115 หุ้น คิดเป็นร้อยละ 20.05
    ของจำนวนหุ้นที่จำหน่ายได้แล้วทั้งหมดให้แก่ Istithmar Hotels FZE และนายโฟรเด้
    ไทเก้น ได้ขายหุ้นที่ถืออยู่ทั้งหมดในบริษัทจำนวน 472,654,695 หุ้น คิดเป็นร้อยละ 22.41
    ของจำนวนหุ้นที่จำหน่ายได้แล้วทั้งหมดให้แก่ผู้ถือหุ้นรายใหม่ 2 ราย คือ IFA Hotels &
    Resorts 3 Ltd จำนวน 447,649,405 หุ้น และ Istithmar Hotels FZE จำนวน
    25,005,290 หุ้น ตามลำดับ

-   เมื่อวันที่ 28 กันยายน 2550 บริษัทฯ
    ได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญ (RAIMON-W) จำนวน
    678,915 หุ้น ในราคาใช้สิทธิหุ้นละ 0.963 บาท รวมเป็นเงิน 653,795 บาท โดยบริษัทฯ
    ได้จดทะเบียนเพิ่มทุนของบริษัทฯ กับกระทรวงพาณิชย์ เป็นทุนชำระแล้วจำนวน
    2,109,049,786 บาท เมื่อวันที่ 4 ตุลาคม 2550

-   เมื่อวันที่ 17 ธันวาคม 2550
    ซึ่งเป็นวันใช้สิทธิครั้งสุดท้ายของใบสำคัญแสดงสิทธิส่วนที่เหลือจำนวน 749,599,853 หน่วย
    ซึ่งบริษัทฯ ได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญ
    (RAIMON-W) ครั้งสุดท้ายนี้ เป็นจำนวน 631,131,885 หุ้น ในราคาใช้สิทธิหุ้นละ 0.963
    บาท รวมเป็นเงิน 607,780,005 บาท และบริษัทฯ ได้จดทะเบียนเพิ่มทุนของบริษัทฯ
    กับกระทรวงพาณิชย์ เป็นทุนที่ชำระแล้วจำนวน 2,740,181,671 บาท เมื่อวันที่ 21 ธันวาคม
    2550 โดยมีใบสำคัญแสดงสิทธิที่ไม่ได้ถูกนำมาใช้สิทธิและถูกยกเลิกในครั้งนี้ 141,329,094
    หน่วย

-   เมื่อวันที่ 30 พฤษภาคม 2551 ที่ประชุมวิสามัญผู้ถือหุ้นครั้งที่ 1/2551 ได้มีมติอนุมัติให้บริษัทฯ
    ดำเนินการในเรื่องต่างๆดังนี้

1.  ลดทุนจดทะเบียนของบริษัทฯ จากเดิมมูลค่า 2,977,571,568 บาท (หุ้นสามัญจำนวน
    2,977,571,568 หุ้น มูลค่าตราไว้หุ้นละ 1 บาท) เป็น 2,801,969,505 บาท
    (หุ้นสามัญจำนวน 2,801,969,505 หุ้น มูลค่าตราไว้หุ้นละ 1 บาท)
    โดยการตัดหุ้นสามัญที่ยังไม่ได้ออกจำหน่ายจำนวน 175,602,063 หุ้น มูลค่าตราไว้หุ้นละ 1
    บาท รวมเป็นเงินทั้งสิ้น 175,602,063 บาท
    ซึ่งสำรองไว้เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทฯ
    (RAIMON-W) ซึ่งครบกำหนดอายุแล้ว และบริษัทฯ
    ได้จดทะเบียนลดทุนดังกล่าวกับกระทรวงพาณิชย์ เมื่อวันที่ 1 มิถุนายน 2551

2.  เพิ่มทุนจดทะเบียนอีกจำนวน 1,370,090,835 บาท จากเดิม 2,801,969,505 บาท
    (หุ้นสามัญ 2,801,969,505 หุ้น มูลค่าตราไว้หุ้นละ 1 บาท) เป็น 4,172,060,340 บาท
    (หุ้นสามัญ 4,172,060,340 หุ้น มูลค่าตราไว้หุ้นละ 1 บาท) และบริษัทฯ
    ได้จดทะเบียนเพิ่มทุนดังกล่าวกับกระทรวงพาณิชย์ เมื่อวันที่ 5 มิถุนายน 2551

3.  จัดสรรหุ้นสามัญเพิ่มทุนจำนวน 1,370,090,835 หุ้น มูลค่าที่ตราไว้หุ้นละ 1 บาท
    ให้แก่ผู้ถือหุ้นเดิมของบริษัทฯ ในราคาหุ้นละ 1 บาท (อัตราส่วน 2 หุ้นเดิมต่อ 1 หุ้นใหม่)
    ทั้งนี้ในกรณีที่มีหุ้นเหลือจากการเสนอขายให้แก่ผู้ถือหุ้นเดิม บริษัทฯ
    จะเสนอขายหุ้นส่วนที่เหลือดังกล่าว จำนวนไม่เกิน 340,116,914 หุ้น มูลค่าที่ตราไว้หุ้นละ 1
    บาท ให้แก่ IFA Hotels & Resorts 3 Ltd. ซึ่งเป็นผู้ถือหุ้นรายใหญ่ของบริษัทฯ
    ซึ่งถือหุ้นร้อยละ 24.18 ของหุ้นที่จำหน่ายได้แล้วทั้งหมดของ บริษัทฯ ต่อมาบริษัทฯ
    ได้รับเงินเพิ่มทุนทั้งสิ้นจำนวน 259,616,980 บาท
    จากการเสนอขายหุ้นสามัญเพิ่มทุนให้แก่ผู้ถือหุ้นเดิม เป็นจำนวน 259,616,980 หุ้น
    มูลค่าตราไว้หุ้นละ 1 บาท ทำให้ทุนที่ออกและชำระแล้วเพิ่มขึ้นเป็น 2,999,798,651 บาท
    (2,999,798,651 หุ้น มูลค่าตราไว้หุ้นละ 1 บาท) ทำให้สัดส่วนการถือหุ้นของ IFA
    Hotels & Resorts 3 Ltd. ซึ่งเป็นผู้ถือหุ้นรายใหญ่ของบริษัทฯ เพิ่มขึ้นเป็นร้อยละ 26.15
    ของหุ้นที่เรียกชำระแล้ว และบริษัทฯ
    ได้จดทะเบียนเพิ่มทุนที่ออกและชำระแล้วดังกล่าวกับกระทรวงพาณิชย์เมื่อวันที่ 13 มิถุนายน
    2551

-   เมื่อวันที่ 27 มีนาคม 2552 ที่ประชุมวิสามัญผู้ถือหุ้นครั้งที่ 1/2552 ได้มีมติอนุมัติให้บริษัทฯ
    ดำเนินการในเรื่องต่างๆดังนี้

1.  จ่ายเงินปันผลระหว่างกาลให้แก่ผู้ถือหุ้นในรูปแบบของหุ้นปันผลและเงินสดปันผล
    โดยจ่ายเป็นหุ้นปันผลในอัตราส่วน 1 หุ้นเดิม ต่อ 0.0837 หุ้นปันผล
    ซึ่งมีมูลค่าตามมูลค่าหุ้นที่จดทะเบียนไว้ หุ้นละ 1 บาท และจ่ายเป็นเงินสดปันผลในอัตราส่วน 1
    หุ้นเดิม ต่อ 0.0093 บาท รวมเป็นอัตราเงินปันผล ระหว่างกาลจ่ายต่อหุ้น หุ้นละ 0.093
    (0.0837 + 0.0093) บาท

2.  ลดทุนจดทะเบียนของบริษัทฯ จาก 4,172,060,340 บาท เหลือ 3,061,586,485 บาท
    โดยการที่ตัดจำนวนหุ้นที่ยังไม่ได้นำออกจำหน่ายจำนวน 1,110,473,855 หุ้น
    (ซึ่งไม่รวมถึงหุ้นที่ออกเพื่อรองรับใบสำคัญแสดงสิทธิที่จะซื้อหุ้น) มูลค่าจดทะเบียนหุ้นละ 1 บาท
    คิดเป็นมูลค่า 1,110,473,855 บาท และบริษัทฯ
    ได้จดทะเบียนลดทุนดังกล่าวกับกระทรวงพาณิชย์ เมื่อวันที่ 27 มีนาคม 2552

3.  เพิ่มทุนจดทะเบียนของบริษัทฯ จาก 3,061,586,485 บาท เป็น 3,312,173,403 บาท
    โดยการออกหุ้นใหม่เพิ่มขึ้น จำนวน 250,586,918 หุ้น มูลค่าจดทะเบียนหุ้นละ 1 บาท
    คิดเป็นมูลค่า 250,586,918 บาท และบริษัทฯ
    ได้จดทะเบียนเพิ่มทุนดังกล่าวกับกระทรวงพาณิชย์เมื่อวันที่ 30 มีนาคม 2552

4.  จัดสรรหุ้นเพิ่มทุนจำนวน 250,586,918 หุ้น มูลค่าจดทะเบียนหุ้นละ 1
    บาทให้แก่ผู้ถือหุ้นที่มีสิทธิได้รับเงินปันผลระหว่างกาล ทำให้ทุนที่ออกและชำระแล้วเพิ่มขึ้นเป็น
    3,250,385,569 บาท (3,250,385,569 หุ้น มูลค่าตราไว้หุ้นละ 1 บาท)
    และมีทุนจดทะเบียนเป็นจำนวน 3,312,173,403 บาท โดยบริษัทฯ
    ได้จดทะเบียนเพิ่มทุนที่ออกและชำระแล้วดังกล่าวกับกระทรวงพาณิชย์เมื่อวันที่ 31 มีนาคม
    2552

-   เมื่อวันที่ 10 สิงหาคม 2552 IFA Hotels & Resorts 3 Ltd.
    ซึ่งเป็นผู้ถือหุ้นใหญ่ของบริษัทฯ ได้ทำการเพิ่มสัดส่วนการถือหุ้นในบริษัทฯ เพิ่มขึ้นอีกร้อยละ
    14.92 โดยการซื้อหุ้นจากผู้ถือหุ้นรายใหญ่รายหนึ่ง ทำให้ IFA Hotels & Resorts 3
    Ltd. มีสัดส่วนการถือหุ้นในบริษัทฯ คิดเป็นร้อยละ 41.08 ของหุ้นที่เรียกชำระแล้ว

-   เมื่อวันที่ 28 เมษายน 2553 ที่ประชุมสามัญผู้ถือหุ้นของบริษัทประจำปี 2553
    ได้มีมติอนุมัติการลดทุนจดทะเบียนจากเดิมจำนวน 3,312,173,403 บาท (หุ้นสามัญจำนวน
    3,312,173,403 หุ้น มูลค่าตราไว้หุ้นละ 1 บาท) เป็น 3,250,385,569 บาท
    (หุ้นสามัญจำนวน 3,250,385,569 หุ้น มูลค่าตราไว้หุ้นละ 1 บาท)
    โดยการตัดหุ้นสามัญจดทะเบียนที่ยังไม่ได้ออกจำหน่าย (ซึ่งสำรองไว้เพื่อรองรับการใช้
    สิทธิของใบสำคัญแสดงสิทธิที่จะซื้อหุ้นสามัญ ซึ่งครบกำหนดอายุแล้ว) จำนวน 61,787,834 หุ้น
    มูลค่าที่ตราไว้หุ้นละ 1 บาท รวมเป็นมูลค่าทั้งสิ้น 61,787,834 บาท
    บริษัทได้จดทะเบียนลดทุนดังกล่าวกับกระทรวงพาณิชย์ เมื่อวันที่ 12 พฤษภาคม 2553

-   เมื่อวันที่ 25 เมษายน 2555 ที่ประชุมสามัญผู้ถือหุ้นประจำปี 2555 ของบริษัทฯ
    ได้มีมติในดังต่อไปนี้

1.  อนุมัติการออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ จำนวนไม่เกิน
    893,856,031 หน่วย ให้แก่ผู้ถือหุ้นเดิมโดยไม่คิดมูลค่า ซึ่งใบสำคัญแสดงสิทธินี้มีอายุ 3
    ปีนับตั้งแต่วันที่ออกใบสำคัญแสดงสิทธิ โดยใบสำคัญแสดงสิทธิ 1 หน่วยมีสิทธิซื้อหุ้นสามัญได้ 1
    หุ้น โดยมีราคาการใช้สิทธิของใบสำคัญแสดงสิทธิเท่ากับ 2.75 บาท

2.  อนุมัติการเพิ่มทุนจดทะเบียนของบริษัทฯจำนวน 1,218,894,587 บาท
    โดยการออกหุ้นสามัญจำนวน 1,218,894,587 หุ้น มูลค่าหุ้นที่ตราไว้หุ้นละ 1 บาท
    จากจำนวน 3,250,385,569 บาท (หุ้นสามัญ 3,250,385,569 หุ้น มูลค่าหุ้นที่ตราไว้หุ้นละ
    1 บาท) เป็น 4,469,280,156 บาท (หุ้นสามัญ 4,469,280,156 หุ้น
    มูลค่าหุ้นที่ตราไว้หุ้นละ 1 บาท) โดยอนุมัติการจัดสรรหุ้นสามัญเพิ่มทุน ดังนี้

  - หุ้นสามัญจำนวน 325,038,556 หุ้น เพื่อเสนอขายให้แก่บุคคลในวงจำกัด (Private
  Placement)

  - หุ้นสามัญจำนวนไม่เกิน 893,856,031 หุ้น เพื่อรองรับการใช้สิทธิตามใบสำคัญแสดงสิทธิที่
  จะซื้อหุ้นที่ออกใหม่ ซึ่งออกและเสนอขายให้แก่ผู้ถือหุ้นเดิมตามสัดส่วน

  บริษัทฯได้จดทะเบียนเพิ่มทุนดังกล่าวกับกระทรวงพาณิชย์แล้วเมื่อวันที่ 26 เมษายน 2555

-   เมื่อวันที่ 17 พฤษภาคม 2555 บริษัทฯได้ออกใบสำคัญแสดงสิทธิที่จะซื้อหุ้นสามัญ (RML-W3)
    ของบริษัทฯ จำนวน 893,840,315 หน่วย โดยมีอัตราการใช้สิทธิที่ใบสำคัญแสดงสิทธิ 1
    หน่วย ต่อ 1 หุ้นสามัญได้ 1 หุ้น ในราคา 2.75 บาทต่อหุ้น
    กำหนดการใช้สิทธิได้ในวันทำการสุดท้ายของเดือนมีนาคม มิถุนายน กันยายน และธันวาคม
    โดยจะเริ่มใช้สิทธิได้ครั้งแรกในวันที่ 29 มิถุนายน 2555 และครั้งสุดท้ายในวันที่ 15
    พฤษภาคม 2558

    1.  ภาพรวมการประกอบธุรกิจ

  ในปี 2555 บริษัทฯสามารถสร้างสถิติใหม่ได้สำเร็จ ด้วยกำไรสุทธิที่สูงถึง 496 ล้านบาท
  และกำไรก่อนหักค่าใช้จ่ายทางการเงิน ภาษีเงินได้นิติบุคคลและค่าเสื่อมราคา (EBITDA)
  ที่สูงเป็นประวัติการณ์กว่า 1,058 ล้านบาท นอกจากนี้ บริษัทฯ
  ยังได้ตอกย้ำสถานะทางการเงินที่แข็งแกร่ง ด้วยยอดขาย Backlog ณ ช่วงสิ้นปี 2555
  รวมมูลค่าถึง 1.63 หมื่นล้านบาท และยอดขายที่รอรับรู้รายได้ในโครงการปัจจุบันอีกกว่า 2.8
  หมื่นล้านบาท ในขณะที่อัตรากำไรขั้นต้นนั้น ก็ได้ปรับตัวสูงขึ้นเป็นร้อยละ 33

  ยอด Backlog ของบริษัทฯ ณ สิ้นเดือนธันวาคม 2555 มีมูลค่าประมาณ 1.63 หมื่นล้านบาท
  โดยประมาณ 40% ของยอด Backlog ทั้งหมดมาจากโครงการเดอะริเวอร์และส่วนอีกประมาณ
  40% มาจากโครงการ 185 ราชดำริ และร้อยละ 20 มาจากโครงการซายร์ วงศ์อมาตย์
  โครงการยูนิกซ์ เซ้าท์พัทยา และนอร์ทพอยท์ พัทยา

  ปัจจุบัน บริษัทฯ
  ได้มีการขยายงานและได้ส่งมอบผลิตภัณฑ์หรือโครงการที่มีมาตรฐานให้กับตลาดอย่างต่อเนื่อง
  ทำให้บริษัทฯ กลายเป็นบริษัทชั้นนำในด้านธุรกิจอสังหาริมทรัพย์ในประเทศไทย โดยบริษัทฯ
  มีนโยบายการลงทุนในด้านการพัฒนาโครงการที่พักอาศัยประเภทคอนโดมิเนียมเป็นหลัก
  รวมถึงการให้เช่าอสังหาริมทรัพย์ โดยในอนาคตบริษัทฯ
  อาจมีการจัดสรรบางส่วนของโครงการของบริษัทฯ เพื่อใช้ในการขายและ/หรือปล่อยเช่า
  โดยลูกค้ากลุ่มเป้าหมายของบริษัทฯ จะเป็นกลุ่มลูกค้าในระดับกลางถึงระดับสูง ซึ่งบริษัทฯ
  มุ่งเน้นในการเลือกพัฒนาโครงการที่มีทำเลที่ตั้งดีและมีคุณภาพ
  มีความโดดเด่นและมีความแตกต่างจากคู่แข่ง ซึ่งจะเห็นได้จากโครงการต่างๆ
  ที่ผ่านมาและในปัจจุบันของบริษัทฯ

  นอกจากนี้ บริษัทฯ ยังคงมองหาโอกาสในการลงทุน และการพัฒนาโครงการใหม่ๆ อยู่เสมอ
  เพื่อทำให้แน่ใจว่าบริษัทฯ จะมีรายได้จากการประกอบธุรกิจอย่างต่อเนื่องในปีต่อๆ ไป

โครงสร้างการถือหุ้นของบริษัท ไรมอน แลนด์ จำกัด (มหาชน) ในปี 2555

3.3 โครงสร้างรายได้

โครงสร้างรายได้ของบริษัทฯ และบริษัทย่อย (ปี 2555, 2554 และ 2553)

(หน่วย : พันบาท)

  ------------------------------------------- ----------- -------- ------------- -------- ----------- --------
  รายการ                                      ปี 2555               ปี 2554                 ปี 2553      

                                              จำนวนเงิน    %        จำนวนเงิน      %        จำนวนเงิน    %

                                                                   (ปรับปรุงใหม่)                        

  รายได้จากการรับรู้รายได้/ ขาย                    5,434,820   98.46    1,151,398     93.74    3,240,897   92.81

  รายได้ค่าเช่าและค่าบริการ                        13,741      0.25     12,011        0.99     4,115       0.12

  รายได้ค่าธรรมเนียมการตลาด                      6,568       0.12     35,905        2.92     11,319      0.32

  ดอกเบี้ยรับ                                    11,077      0.20     13,299        1.08     50,306      1.44

  กำไรจากอัตราแลกเปลี่ยนที่ยังไม่เกิดขึ้น               -           -        -             -        33,591      0.96

  โอนกลับค่าเผื่อผลขาดทุนจากการลดมูลค่าที่ดินรอการขาย   -           -        -             -        76,026      2.18

  รายได้อื่น                                     53,755      0.97     15,633        1.27     75,836      2.17

  รวมรายได้                                    5,519,961   100.00   1,228,246     100.00   3,492,090   100.00
  ------------------------------------------- ----------- -------- ------------- -------- ----------- --------

3.4 เป้าหมายการดำเนินธุรกิจของบริษัทฯ

-   บริษัทฯ มีความมุ่งมั่นในการพัฒนาโครงการที่มีจุดเด่น
    มีความคิดริเริ่มสร้างสรรค์ที่เหนือกว่าความคาดหวังของลูกค้า
    โดยอาศัยความเข้าใจถึงความคาดหวังในความต้องการของลูกค้าอย่างแท้จริง
    เพื่อใช้ในการพัฒนาโครงการ

-   มุ่งเน้นในการปรับปรุงและพัฒนาคุณภาพของการพัฒนาอสังหาริมทรัพย์ โดยบริษัทฯ
    ได้นำมาตรฐานที่ดีที่ใช้ในการก่อสร้างหรือพัฒนาโครงการที่ถือปฏิบัติกันมามาใช้ในการก่อสร้างโครงการของบริษัทฯ
    เช่นเดียวกับการนำเอามาตรฐานใหม่ในการวางแผนการจัดสรรที่ดิน การควบคุมสิ่งแวดล้อม
    และการบริหารงานหลังการขายที่ดีมาใช้กับโครงการของบริษัทฯ

-   ดำเนินธุรกิจหรือธุรกรรมของบริษัทฯ ในทุกๆ ด้านด้วยความเป็นธรรม โปร่งใส
    ซื่อสัตย์สุจริตต่อลูกค้าของบริษัทฯ ผู้ขายสินค้า ผู้รับเหมาก่อสร้าง และคู่ค้า

-   มุ่งมั่นที่จะเป็นสมาชิกที่ดีของสังคม
    ด้วยการให้การสนับสนุนเรื่องการพัฒนาคุณภาพชีวิตของประชาชน งานการกุศล การศึกษา
    และการคุ้มครองสภาพแวดล้อม

-   บริษัทฯ มีนโยบายในการสร้างสรรค์สภาพแวดล้อมในการทำงานที่ดีให้แก่บุคลากรของบริษัทฯ
    ซึ่งรวมถึงการให้รางวัลสำหรับพนักงานที่มีผลงานดีเด่น นอกจากนั้น บริษัทฯ
    ยังเปิดโอกาสให้แก่พนักงานอย่างเท่าเทียมกันในอันที่จะเติบโตภายในองค์กร
    รวมทั้งปลูกฝังพนักงานให้เกิดความความพึงพอใจในการทำงาน และความภาคภูมิใจในองค์กร

-   บริษัทฯ มีความมุ่งมั่นที่จะทำให้บริษัทฯ เป็นบริษัทที่มีความมั่นคงทางด้านการเงิน
    มีการเติบโตในส่วนแบ่งตลาด มีผลกำไรที่เติบโตอย่างต่อเนื่อง
    และปกป้องผลประโยชน์ของผู้ถือหุ้น